Boris Jefimovič Nemcov

Boris Jefimovič Nemcov (, * 9. október 1959, Soči, RSFSR, ZSSR – † 27. február 2015, Moskva, Rusko) bol ruský liberálny politik, kritik prezidenta Vladimira Putina. V rokoch 19971998, v čase prezidentovania Borisa Jeľcina, zastával funkciu vicepremiéra krajiny. Pôvodným povolaním bol matematik a fyzik.

V rokoch 2007 až 2011 bol kvôli účasti na protestoch trikrát zatknutý. V jednom z prípadov bol odsúdený na 15 dní väzenia, čo odsúdili americkí senátori John McCain a Joe Lieberman. Organizácia Amnesty International ho vtedy označila za väzňa svedomia.

V roku 2010 sa stal jedným z prvých signatárov opozičnej kampane s názvom Putin musí odísť.

V čase príprav ZOH v Soči zverejnil správu s názvom Zimná olympiáda v subtrópoch, ktorá sa zaoberala vysokou cenou nových olympijských objektov a nízkou kvalitou ich prevedenia. Nemcov uviedol, že hry budú stáť viac ako 50 miliárd dolárov, pričom až 60 percent z nich bude rozkradnutých.Soči je největší „rozkrádačka“ současného Ruska, tvrdí opozice, iDNES.cz, 2013-5-31

27. februára 2015 ho v centre Moskvy zastrelil neznámy muž.В Москве убит Борис Немцов, 2015-2-27

 Referencie 

 Zdroj 


Kategória:Ruskí politici
Kategória:Zastrelené osobnosti